A Törvényszék 2024. június 26-i ítélete – Fest kontra Parlament
(T-305/23. sz. ügy)1
(„Intézményi jog – A Parlament tagja – Kiváltságok és mentességek – A parlamenti mentelmi jog felfüggesztéséről szóló határozat – Az Unió kiváltságairól és mentességeiről szóló 7. jegyzőkönyv 8. és 9. cikke – A »képviselői feladatokkal való kapcsolat« fogalma – Nyilvánvaló értékelési hiba”)
Az eljárás nyelve: német
Felek
Felperes: Nicolaus Fest (Zágráb, Horvátország) (képviselő: G. Seidel ügyvéd)
Alperes: Európai Parlament (képviselők: N. Lorenz és A.-M. Dumbrăvan meghatalmazottak)
Tárgy
Az EUMSZ 263. cikkre alapított keresetében a felperes a mentelmi jogának felfüggesztésére irányuló indítványról szóló, 2023. március 14-i P9_TA(2023)0061 európai parlamenti határozat megsemmisítését kéri.
Rendelkező rész
A Törvényszék a keresetet elutasítja.
Nicolaus Fest maga viseli saját költségeit, valamint az Európai Parlament részéről felmerült költségeket.
____________
1     HL C 286., 2023.8.14.